
A Vabitudo un Majourau nouvelari si fa uno gau e 
tambén un devé, coumo venén de v’enténdre, de prounouncia lou laus 
de soun davancié defunt. 

Dins lou cas presént de la cigalo de Lar, « cigalo s6uprouso », moun 
antecessour es plen de voio, Diéu lou counserve, mai es esta fouero- 
bandi. 

Dins l’istori deis imenoutéri, la cigalo de Lar es pas véuso, mai puleéu la 
proumiero cigalo « pouliandro » ! 


Pamens l’istori recénto d’aquesto cigalo de Lar déu pas faire 
dublida lei glourious detenéire coumo Francés Vidal cadet, istourian 
sestian de nouesto musico e flame tambourinaire, d’efét es per acd que 
la cigalo espingoulado sus moun pies se pauso sus un tambourin. Dien 
de coup que I’a que lou tambourin vounvounejo coumo la cigalo vo 
coumo l’abiho. Puei pér segui Pau Roman qu’escrigué lei Mount-joio, 
Contencin e Baude soun esta tamben de Majourau de trio qu’an pourta 
ben aut lei valour foundarello e eternalo de la cigalo desenant nouestro. 


Lou Felibrige estént pas uno soucieta secréto, fau dire sénso 
vergougno e sénso retenénco tout ce que si déu éstre di, emé clarta sus 
aquest afaire. 

S’agis naturalamen pas d’alimenta l’escandale mai de rapela, de si 
remembra lei réglo e valour felibrenco per fin que de taus auvari 
revengon plus jamai destourba la sereneta d6u mouvemen nouestre. 

Lou Felibrige es uno académi de lengo roumano. La réglo es de si teni 
en defouero de l’engajamen poulitique e counfessiounau. Chascun a 
soun idéio, a lou dre a la diferénci, a lou dre e la liberta de pensa coumo 
vou, mai fau jamai engaja lou Felibrige dins lei marridei draio d’un 
ideau de partit, d’un ideau partisan, d’un ideau qu’es pas ‘quéu que 
represénto la chausido unanimo prepausado pér lou Counsistori. 


Chasque Majourau déu deféndre sa pousicien, déu assaja d’acertana sei 
counfraire mai quouro l’amiro es arrestado a la majourita, chascun se 
déu de segui la draio. Es la disciplino coumunautari ; ensin, chasque 
Majourau déu éstre tengu dins l’6ubligacien, la necessita de resérvo. 
Aquelo dispousicien empacharié touto meno d’indiscrecien 
prejudiciablo que fa créisse la maudisén¢o calouniouso e entrepacho 
Pevoulun serenau dé6u pensamen felibren. 

L’aparamen d’uno lengo, d’uno culturo, d’uno tradicien es un ate 
poulitique, mai es subretout pas un ate de partit poulitique. 

Moun desfourtuna predecessour avié voulountarimen dublida aquesto 
reglo. Per sa deco, soun mancamen, lou Felibrige s’es vist marca a 
doues represso déu sagéu déu desounour, remembrant ensin lei glari de 
la cigalo de Pourchiero. Fau pamens rapela per éstre precis, que dins lou 
cas de Maurras, lou Felibrige a segui la decisien de I’ Académi franceso. 
Adounc, ges de Majourau a lou dre d’utilisa, d’aprouficha de l’ounour 
mage de séire au Counsistori, a de fin persounalo. Sian majourau pér 
servi, € pas pér si servi. Es un menisteri dins la significacien proumiero 
déu mot. 

Intra au Felibrige es coumo intra en poulitico vo en religien. Avés touei 
bén entendu e coumprés, la beluguejanto predicacien déu Paire Passerat 
(cigalo roumano o de Valergo) a-n-aquelo messo de Pandecousto ! 


La pensado d’un ome es menado a evouluna, a si moudifica, a 
chanja coumpletamen, es poussible ensin de si trouba en desacord emé 
la chausido proumiero, mai rén entrepacho de s’enana, de sourti déu 
Counsistori, dou Felibrige, de demessiouna pér ana libramen a |’entour 
d’un ideau diferent, mai es pas poussible de counserva lou titre e leis 
ounour d6u Majouralat en oubrant soulet contro Téime felibren 
determina, aprés countésto a la majourita. « Si soumetre o si demetre » 
coumo va disié un deputa I’a mai de vint an. 

L’ourganisacien de la Frango es_ centralisado, coustregnénto, 
segnourejarello, pér tout ce qu’es pas de sa memori, de sa famiho, de sa 
raco. Pér si manteni, pér regna, lou Prince de Machiavel déu divisa. 
Dins lei tems mouderne, l’estat diviso per esclaure, discredito per 
aflaqui au mesprés d6éu respét, de l’istori, de la verita, dou dre necessari 
a la diversita, perqué couneissén bén leis auvari de la pensado unico, de 


la culturo unico, dou manja unique e de t6uti leis abusango dei 
toutalitarisme. 

Si devén d’éstre vigilént, aurihous fin de si pas prendre dins lei leco dei 
sourniero dei messounjo, de l’escandale de la coumproumissien. Si fau 
garda dou defouero coumo d6éu dedins, coumo dien leis encian. 

Sian passa dou téms istourique dei Primadié emé leis estatut de 1862, 
mounte la Prouveéngo engloubavo la toutalita dei terro d’O a-n-aquéu de 
l’Oucitanio pér nouma lei mémei terro. Rapelarai pér doucumen que, 
Francés Vidal, lou proumié detenéire de la cigalo de Lar, escrigué : « O 
bello Oucitanio ! ... » Tout acd dins soun téms a pas fa grand esglari, 
mai basto ! 

L’espandido d’uno epoco, coumo un ressouon, a trouba la respouenso a 
Vouro d’aro dins l’espandimen d’un autre mot per lou meme councet. 
La questien de la grafio es, certo, proublematico, mai quasimen rén que 
per la souleto Prouvéenco (geougrafico). Es anacrounique d’escriéure lou 
«Proucés de I’ Oucitanisme» (Bayle). 

Mi sémblo que lurgénci es de federa, souto la beilié istourico déu 
Felibrige, qu’es lou mai encian dei groupamen pér l’aparamen de la 
lengo, tduti lei forgo vivo déu peis d’O « dis Aup i Pirenéu », car es un 
vertadié Peis, meme s’es pas soubeiran, coumo lou Peis bascou emé sei 
sét prouvingo, e nautre emé sét Mantenéenco. 

La forgo mage dei Bascou es de si senti vertadieramen bascou. 
Nousautre sian encaro a si counsidera soulamen marsihés, toulousan o 
limousin ... Per mai marca la diferénci entre peis e lengo perqué pas 
reveni a la « Septimanie » pér nouma la terro e counserva au voucable 
« Lengado » tout soun poudé evoucatour founda sus la lengo ? Mai tout 
aco es un autre proublémo, (lou proumié Consou de Mount-Pelié avié 
assaja senso capita). Coumo va vias, cars ami, a l’ouro d’aro nous fau 
rapela la toco d6éu Felibrige, la valour mouralo vertadiero dei cigalo 
majouralo e buta a la rodo toueis ensén dins la memo direicien, senoun 
restaren sus placo e dins gaire de tems, bouto, dins pas cént an, parlaren 
touei anglés, What do you think about a Sant-star in London ? (America 
for never !). 

Mistral nous digué en 1876 qu’éro en efét necite de metre en tésto d6u 
Felibrige un cors perpetuau d’ome de bouon, aguént pér seis escri, per 


seis acien e per seis obro, douna publicamen la provo de sa valour e de 
soun imbrandablo fe. 

Lei tems mouderne an chanja leis abitudo e tambén la relacien a la 
leituro. Coumparativamen, sian mai infourma mai liegén mens perqué 
sian carcagna pér uno moulounado de messagi, revisto, journau, radio, 
televisien, internet, SMS, barrulaire ... 

Au téms de Voltaire s’escrivié de papafard (publica de coup que Il’avié 
en Soueisso o en QOulando), au téms de Zola s’escrivié dins lei 
quoutidian, vuei fau éstre dins lei « media » moudeérne, lou vertadié 
prat-bataié. Si fau faire véire, fau parla, fau interpela, fau questiouna e 
respouendre, si fau réndre incountournable, fau crea d’evenimen, fau 
faire e éstre ’evenimen. 

Nousautre avén leissa lei gént déu defouero nous empega un eimagi 
qu’avén pas chausi. Sian mai qu’un museon que regardo devers un 
passat rurau, roumantique. Fau pas abandouna eis autre la fabricacien e 
la difusien de noueste eimagi, senoun fau pas s’escalustra de si véire 
redurre 4 la lavando, au souléu, a la mar, ei cigalo sénso parla déu 
pastaga, dei bocho e que sabi mai? Sian pas mai qu’un espaci per 
touristo, pas mai qu’un sejour en bastido pér Euroupen. Devén redeveni 
nduestei méstre vertadié per mestreja la culturo nouestro, pér mestreja e 
mena noueste destin. 


Lei Majourau moudérne pouedon escriéure de pouésio mai 
devon saupre « coumunica » pér teni sa placo dins la countésto, per 
éstre presént lou mai poussible, per rintra dins la vido vidanto dei 
media. Regardas, se mi permetés, lou mouvemen « ecoulougisto ». 
L’idéio de l’aparamen de la naturo es plus un afaire de partit mai uno 
questien de soucieta emé soun menisteéri, sei counferénci naciounalo, 
éuroupenco e moundialo. La batésto pér lei culturo dicho minouritari es 
de meme emplun, car lucha contro l’unifourmisacien, es lucha pér la 
liberta individualo, pér un ome libre de sa chausido. Lei culturo soun 
facho pér coumunica, pér escambia, pér dialouga. 

Un majourau es pas engaja dins un partit meme se chascun a soun idéio, 
mai es engaja, au noum de la verita, dins la batésto de la diversita 
culturalo. 


La tradicien franceso councébe mau la noucien de federalisme, mai la 
richesso de la diversita culturalo, de la soucieta plurialo soun d’idéio de 
vuei que fau aganta en cridant que lei felibre lei deféndon despuei mai 
de cént-cinquanto an. Si fau pas escalustra dei critico de touto meno, 
mai resta tanca dins l’amiro dou Felibrige fouart, federatiéu, 
representant de la culturo di pais d’O, e incountournable dins la 
refleissien naciounalo. 

Lou fdéuclore fa partido de la culturo nouestro mai lou Felibrige es pas 
de fduclore, es la counsciénci vivo de touto la culturo déu_ pople 
miejournau. Fau dansa, fau jouga e parla e canta, si fau vesti d6u biais 
tradiciounau mai fau passa la culturo ei joueine. Es pas oubligatori de 
resta en campagno pér parla la lengo, pér entreteni sa counsciénci 
latino, coumo quauqueis un v’an leissa créire, fau subretout crea. La 
creacien es pas uno imitacien, es pas mai un asatamen, es quaucarén de 
nouvéu. Lou Felibrige e soun Counsistori soun aqui pér descurbi aquelo 
forgo vivo e energico, coungreia aquesto voucacien, encouraja e 
sousteni aquésteis acien. 

Un Majourau si déu d’éstre atentiéu au mai pichoun frenimen d’envanc 
nouvéu que pouesque atira la recounouisséncgo e l’esper d’un téms 
nouvelari mounte la vitalita déu pople d’O serié plagado en eisergue per 
faire clanti lou biais nouestre. Es ensin qu’avié fa Mistral dins soun 
téms emé sa muso, es ensin que fan touei lei pople que va vouelon, e 
acedon a sa soubeiraneta. Lei mejan an, certo, chanja, mai |’idéio es la 
memo e la determinacien nouestro a counserva touto sa puissang¢o. 
Nouéstei diferénci soun de richesso que nous engardon de 
Punifourmisacien. 

Foue¢o prouven¢au soun estaca a deféndre la part vesiblo de la lengo 
qu’es vertadieramen la grafio, mai leis idéio, lei sentimen, lei bate- 
couar, soun pas encadena dins un biais de trascriéure mai ben reelamen 
dins l’engéni de la lengo elo-memo, la pensado qu’elo porto, qu’elo 
esprimo. Si pou pas ramena, redurre, counfina uno lengo 4a sa grafio, pas 
mai qu’uno grafio a-n-uno ideoulougio. Aquelo garrouio de gént 
crentous abenon nouéstei vanc e nouéstei ressourso, trasformon 
nouésteis ideau en cruveu vuege e anacrounique, e entrepachon 
d’espandi lei voucacien novo. 


Aguen counsciénci qu’uni, sian mai fouart, eficaci, entendu e coumprés. 
Francamen, queto meno de respét ispiran a la leituro de chameto, 
d’escarnimen, de messounjo ? Queto leigoun pretendén douna quouro 
nous-meme sian tourmenta e roueiga pér un fube de malamagno 
fratricido ? 

La reformo grafico enventado pér Mistral e Roumanille avié pas pér 
toco finalo de faire trantaia I’ edifice de la civilisacien d’O. 

Souveten que la Resoun fague lume enfin, triounfle dei marrit pensaire 
qu’an universalisa sei cregne e que la recounciliacien souto la 
prouteicien de la councordo vengue reiini durablamen téuti aquélei que 
lou peis reclamo pér la recounquisto de noueste espaci, de pensa, de 
dire, de créire, de basti e de presenta fin de trasmetre tout ce que cresén 
indelebilamen au trefouns de chascun de nous. 

Nouesto civilisacien pou pas subi sens auvari mai long-téms de taus 
estérle estrassamen. 

Lei Majourau que sian, soun aqui pér mena aquesto recounciliacien dins 
Vespér de mai grand proujét que devén a nouesto terro d’O. 

A chascun vous souvéti uno boueno e ufanouso Santo-Estello, en 
esperant qu’aquélei paraulo serviran moudestamen a-n-apasima lei 
passien countraditori que boulegon, que gangaion noueste Felibrige. 


Vous vau dire subran quauquei mot sus lou musician Felipe 

Gaubert, nascu en Cous en 1879 e mouart a Paris lou 8 de juliet de 
1941. Soun paire Batisto Gaubert, éro sabatié (pegoun). Decide subran, 
en 1892 de mounta s’istala a Paris. L’asard vougué que soun vesin 
fouguésse Taffanel, lou paire de Pau (1844-1908), proufessour de 
flahuto au Counservatori de la capitalo. 
Aquéu grand pedagogue coumprenié lei poussibleta de Felipe Gaubert e 
disié d’éu qu’éro lou mai grand dei flahutisto de soun tems. Taffanel 
fara engaja lou joueine Gaubert coumo vidulounisto ramplagaire dins 
VPourquéstre de l’Oupera de Paris, puei, 4 16 an coumo proumié 
flahutisto. 


En 1905 devengué assistant dou cap d’ourquéstre e coumpousitour 
Andriéu Messager a la soucieta dei councert déu Counservatori, per li 


sucedi en 1919, es esta pér segui, nouma proumié cap a l’oupera (de 
Paris) tre 1920, puei en 1931 cap principau de la musico de I oupera. 

Es esta tambén proufessour au Counservatori de Paris e coumpousitour, 
es verai qu’dutengué lou segound grand prémi de Roumo de 
coumpousicien en 1905. La tiero de seis obro recampo 80 opus. Coumo 
va vias, aquest artisto neissu eici 4 Cous, es esta, dins la vido musicalo 
naciounalo de l’entre-doues guerro un persounagi de la mai n-auto 
impourtan¢go. Quauqueis uno de seis obro soun estado enregistrado sus 
disque satra. 


Vous gramaciéu pér vouesto escouto atentivo e laissi a Pau Casals, 
vidulouncelisto internaciounau e fraire catalan d’eléi, l’ounour d’ acaba 
aquesto lausenjo : «Se chasque éstre eimavo de tout soun couar soun 
terraire, sei tradicien, sa lengo maire ! chascun a sa placo, coumo dins 
un ourquestre ... Aquéu poulit acord s’entendrié !! » 


